****

**Vážení prezidenti a sekretári Klubov, milí rotariánski priatelia,**

Dištriktná konferencia v Patinciach dňa 19. mája t.r. schválila **Pravidlá pre udeľovanie ocenení a vyznamenaní jednotlivcom a klubom Dištriktu.**

**Ako nové ocenenie vstúpila do radu ocenení udeľovaných v Dištrikte**

**Cena Viktora Príkazského.**

**Táto bola zriadená zvečnenie pamiatky PDG Viktora Príkazského** (DG 2003-2004, 2004-2005, RC Poprad)za jeho významný osobný prínos a vplyv na formovanie a ďalší rozvoj rotariánskeho hnutia Dištriktu. Udeľuje sa ako najvyššie kolektívne vyznamenanie Rotary Klubu a je udeľované Guvernérom dištriktu. Jej podrobné pravidlá boli zverejnené v Prílohe 2-12 Listu DG č. 12 z júna 2012.

**Cena Viktora Príkazského** sa udeľuje v každom rotariánskom roku jednému RC ako ocenenie ***za realizovanie humanitárneho projektu s mimoriadne významným prínosom pre beneficienta projektu, ktorý súčasne prispieva k šíreniu vznešených rotariánskych ideálov, k udržaniu a k šíreniu dobrého mena rotariánskeho hnutia a zainteresovaných RC tak z vlastného Dištriktu ako aj zo spolu zúčastnených RC z partnerských dištriktov.***

Naše RC realizovali v uplynulom rotariánskom roku celý rad vzácnych činov pomoci najrôznejším skupinám i jednotlivcom, ktorí boli a v mnohých prípadoch sú na ti naďalej odkázaní.

Po dohode s Guvernérom D2240 naším priateľom Alexandrom Turkovičom ako tohtoročný predseda Výberovej komisie **vyzývam všetky Kluby nášho dištriktu**, aby predstavili svoje vlani realizované humanitárne projekty, o ktorých sa oprávnene domnievajú, že splňujú podmienky významného prínosu pre beneficienta projektu a súčasne aj pre šírenie *vznešených rotariánskych ideálov, k udržaniu a k šíreniu dobrého mena rotariánskeho hnutia a zainteresovaných RC.*

Posúdené budú všetky návrhy na ocenenie projektov realizovaných tak vlastnými silami Klubov ako aj v spolupráci viacerých Klubov D2240 alebo spoločne s Klubmi ktoréhokoľvek iného dištriktu.

 ***K návrhu vo forme jednoduchého listu je treba pripojiť popis projektu, dokumentáciu o jeho ukončení či odovzdaní, vyhodnotenie prínosu zo všetkých relevantných hľadísk. Pokiaľ ktorákoľvek fáza realizácie bola predmetom pozornosti médií či už printových alebo elektronických, je účelné k návrhu pripojiť aj záznam mediálneho výstupu.***

 **Návrhy na udelenie Ceny Viktora Príkazského** vyhodnocuje a k rozhodnutiu guvernérovi dištriktu predkladá Výberová komisia v zložení

* bezprostredne predchádzajúci guvernér (IPDG), predseda Komisie.;
* predseda Výboru Dištriktu pre Nadáciu Rotary International a podpredsedovia toho Výboru za ČR a SR;
* Dištriktný sekretár.

Termín predloženia návrhov je **do 31. januára 2013** k rukám sekretára D2240 Otu Kovářa. ota.kovar@seznam.cz Dusíkova 16, 586 01  Jihlava

S priateľským pozdravom Váš

 

 Immediate Past Governor RID 2240,

Predseda Výberovej komisie pre rok 2012-2013.

Nové Zámky 24. januára 2013.